stanford-oval/wikipedia huggingface dataset:
ชัยปุระ
การคมนาคม > ทางบก > รถประจำทางด่วนพิเศษ (BRTS)

โครงการ BRTS หรือ Bus Rapid Transit Service ได้รับการอนุมัติจากรัฐบาลในเดือนสิงหาคม ค.ศ. 2006 โดยให้ Jaipur City Transport Services Limited (JCTSL) เป็นผู้รับสัมปทานการบริหารการเดินรถ
การคมนาคม > ทางอากาศ

ท่าอากาศยานนานาชาติชัยปุระ ซึ่งตั้งอยู่ห่างจากตัวเมืองประมาณ 10 กิโลเมตร ซึ่งให้บริการทั้งสายการบินภายในประเทศ และนานาชาติ โดยแบ่งเป็นเทอร์มินัล 1 ใช้สำหรับสายการบินระหว่างประเทศ และในประเทศ ในขณะที่เทอร์มินัล 2 นั้นใช้สำหรับสายการบินภายในประเทศเท่านั้น ในปัจจุบันอาคารเทอร์มินัล 1 นั้นปิดให้บริการเนื่องจากอยู่ในระหว่างโครงการปรับปรุง โดยใช้เทอร์มินัล 2 แทนอย่างเต็มรูปแบบ ในปี ค.ศ. 2009-2010 สนามบินนานาชาติชัยปุระต้อนรับนักท่องเที่ยวแบ่งเป็นต่างประเทศจำนวน 255,704 คน และทั้งหมด 1,267,876 คน ในฤดูหนาวสนามบินแห่งนี้มักเป็นสนามบินสำรองที่ใช้รับเครื่องบินจากสนามบินนานาชาติอินทิรา คานธี เนื่องจากมักจะมีหมอกลงค่อนข้างหนาเป็นประจำในเดลี
การคมนาคม > ทางรถไฟ

ชัยปุระนั้นสามารถเดินทางได้โดยมีรถไฟหลายสายที่เชื่อมต่อกับกรุงเดลี และอีกหลาย ๆ เมืองในรัฐราชสถาน และมีโครงข่ายรถไฟใต้ดินชัยปุระเมโตร ถือเป็นแห่งที่ 4 ของประเทศอินเดีย ภายหลังโกลกาตา เดลี และบังกาลอร์ ประกอบด้วยทางรถไฟใต้ดินทั้งหมด 2 สาย มีความยาวรวมทั้งสิ้น 32.5 กิโลเมตร จำนวน 29 สถานี
การท่องเที่ยว

ชัยปุระเป็นหนึ่งในเมืองที่มีการท่องเที่ยวมากที่สุดแห่งหนึ่งในประเทศอินเดีย ในปี ค.ศ. 2008 ได้มีการสำรวจโดย Conde Nast Traveller ซึ่งชัยปุระได้ติดอันดับที่เจ็ดของเมืองที่น่าท่องเที่ยวที่สุดในเอเชีย
นอกจากนี้ ชัยปุระ ยังเป็นที่ตั้งของห้องสูทอันหรูหราในโรงแรมที่แพงติดอันดับที่ 2 จากทั้งหมด 15 อันดับของโลก (World's 15 most expensive hotel suites) ซึ่งเป็นห้อง Presidential Suite ของโรงแรมรัช พาเลซ (Raj Palace Hotel) ด้วยราคากว่า US$45,000 ต่อคืน  ซึ่งจัดอันดับโดย CNN Go ในปี ค.ศ. 2012
สถานที่ท่องเที่ยวในชัยปุระ เช่น พิพิธภัณฑ์อัลเบิร์ตฮอลล์, หะวามหัล, ชลมหัล, ซิตีพาเลส, ป้อมอาเมร์, ชันตรมันตระ, ป้อมนหารครห์, ป้อมชัยครห์, พิรลามนเทียร, คตัลจี, โควินทเทวจีมนเทียร, ครหคเณศมนเทียร, โมตีทุงครีคเณศมนเทียร, สังหิจีมาตามนเทียร และ สวนสัตว์ชัยปุระ ในบรรดาสถานที่ท่องเที่ยวของชัยปุระ ชันตรมันตระ และ ป้อมอาเมร์ ได้รับการขึ้นทะเบียนเป็นส่วนหนึ่งของแหล่งมรดกโลกโดยยูเนสโก นอกจากนี้ในชัยปุระยังมีสวนสาธารณะสำคัญคือสิโสทิยราณีบาฆ และ กนกวรินทาวัน และมีโรงภาพยนตร์ชื่อดังคือราชมนเทียร
พิพิธภัณฑ์อัลเบิร์ตฮอลล์
หะวามหัล
ชลมหัล
ซิตีพาเลส
ป้อมอาเมร์
ชันตรมันตระ
ป้อมชัยครห์
คตัลจี
ป้อมนหารครห์
พิรลามนเทียร
เมืองพี่น้อง

เมืองที่เป็นเมืองพี่น้อง ของชัยปุระ ได้แก่:
ฟรีมอนท์, สหรัฐอเมริกา ตั้งแต่ปี ค.ศ. 1993
แคลกะรี, แคนาดา ตั้งแต่ปี ค.ศ. 1973
บูดือนอกิซคือแมรามือ

| บ้านคิเมียรา |
| --- | --- |
ด้านหน้าของบ้านคิเมียรา
th
ข้อมูลทั่วไป
สถาปัตยกรรม: อาร์นูโว
ที่ตั้ง: ลึปกือ เคียฟ ยูเครน
ที่อยู่: 10 ถนนบันกอวา
พิกัด: 50°26′42″N 30°31′43″E﻿ / ﻿50.44500°N 30.52861°E﻿ / 50.44500; 30.52861
เริ่มสร้าง: 1901
แล้วเสร็จ: 1902
ค่าก่อสร้าง: 133,000 รูเบิล
ข้อมูลทางเทคนิค
โครงสร้าง: เสาเข็มคอนกรีต ฐานต่อเนื่องรับกำแพง
พื้นที่แต่ละชั้น: 3,309.5 ตร.ม. (35,623.16 ตร.ฟุต)
การออกแบบและการก่อสร้าง
สถาปนิก: ววาดึสวัฟ คอรอแดตสกี
บ้านคิเมียรา (อังกฤษ: House with Chimaeras) หรือ บูดือนอกิซคือแมรามือ (ยูเครน: Буди́нок із химе́рами, Budynok iz khymeramy) เป็นอาคารสถาปัตยกรรมอาร์นูโวตั้งอยูในย่านเก่าแก่ลึปกือของเคียฟ เมืองหลวงของประเทศยูเครน ตั้งอยูตรงข้ามฝั่งถนนจากสำนักงานของประธานาธิบดียูเครน (เลขที่ 10 ถนนบันกอวา บ้านคิเมียราใช้งานเป็นที่พำนักของประธานาธิบดีในพิธีการรัฐหรือพิธีการทูตมาตั้งแต่ปี 2005
อาคารเป็นผลงานออกแบบของววาดึสวัฟ คอรอแดตสกี ผู้ก่อสร้างบ้านนี้ขึ้นครั้งแรกเพื่อใช้เป็นอะพาร์ตเมนต์หรูหราส่วนตัวในระหว่างปี 1901–1902 ต่อมาเขาจำต้องขายบ้านหลังนี้เนื่องด้วยปัญหาทางการเงิน อาคารเปลี่ยนมือเจ้าของมาหลายครั้งจนกระทั่งพรรคคอมมิวนิสต์บอลเชวิคใช้งานที่นี่เป็นพอลีคลินิกทางการของพรรคนับตั้งแต่ต้นทศวรรษ 2000 ภายหลังพรรคย้ายออกจากอาคาร ได้มีการก่อสร้างและฟื้นฟูรูปแบบภายในให้เป็นตามแปลนเดิมในสมัยของผู้ก่อสร้างและผู้อยู่อาศัยคนแรก
ชื่อของอาคารมาจากการประดับประดาด้านบนอาคารซึ่งแสดงสัตว์แปลกและฉากการล่าสัตว์ ผลงานแกะสลักของเอมีลีโย ซาลา เนื่องจากผู้สร้างและอาศัยคนแรกของบ้านเป็นผู้ชื่นชอบการล่าสัตว์ และชื่อนี้ไม่ได้สื่อถึงคิเมียราตามปกรณัม แต่หมายถึงคิเมียราซึ่งเป็นคำในทางสถาปัตยกรรม หมายถึงการนำรูปสัตว์มาประกอบในฐานะสิ่งตกแต่งอาคาร รูปแบบอาคารที่แปลกใหม่นี้ได้รับการยกย่องเป็นอันตอนี เกาดี แห่งเคียฟ
ห้าทหารเสือ

ห้าทหารเสือ (จีน: 五虎將) หรือ ห้าทหารเสือแห่งจ๊กก๊ก หรือห้าขุนพลพยัคฆ์ ในวรรณกรรมจีนอิงประวัติศาสตร์เรื่องสามก๊ก ห้าทหารเสือเป็นตำแหน่งเรียกขานขุนศึกผู้มีฝีมือเก่งกาจ เป็นที่เลื่องลือกล่าวขานทั่วทั้งแผ่นดินจำนวน 5 คนของพระเจ้าเล่าปี่ในสมัยยุคสามก๊ก ได้รับการแต่งตั้งให้เป็นทหารเสือที่เอก ภายหลังจากเล่าปี่ครองเมืองเสฉวนและสถาปนาตนเองขึ้นเป็นพระเจ้าฮันต๋งแห่งแคว๊นจ๊ก ห้าทหารเสือที่ได้รับการแต่งตั้งได้แก่
กวนอู และ เตียวหุย สองพี่น้องร่วมคำสาบานในสวนท้อของเล่าปี่ อดีตสองทหารม้าถือเกาฑัณฑ์ระวังภัยและทหารคนสนิทของเล่าปี่ ออกติดตามเล่าปี่จากเมืองตุ้นกวน ร่วมทำศึกสงครามกับเล่าปี่มาโดยตลอด มีฝีมือเพลงง้าวและเพลงทวนที่เก่งกาจจนเป็นที่เลื่องลือไปทั่วแผ่นดิน
จูล่ง ขุนศึกเกราะสีเงินและม้าสีขาว มีฝีมือเพลงทวนที่เก่งกาจในเชิงรบ เดิมทีจูล่งอยู่ภายใต้การบังคับบัญชาของกองซุนจ้าน ภายหลังจากกองซุนจ้านเสียชีวิต จูล่งถูกอ้วนเสี้ยวเกลี้ยกล่อมให้ยอมสวามิภักดิ์ แต่กลับปฏิเสธและออกติดตามค้นหาเล่าปี่เพื่อสวามิภักดิ์
ม้าเฉียว ขุนศึกหน้าหยกเชื้อสายขุนนางเก่า มีฝีมือเพลงทวนเก่งกาจเป็นที่เลื่องลือ เคยทำศึกรบกับเตียวหุยร้อยกว่าเพลงยังไม่รู้ผลแพ้ชนะกัน ภายหลังถูกขงเบ้งใช้อุบายให้ผิดใจกับเตียวฬ่อและเกลี้ยกล่อมจนยอมสวามิภักดิ์ต่อเล่าปี่พร้อมม้าต้าย
ฮองตง ขุนศึกผู้เฒ่าชราอดีตเสาหลักแห่งเมืองเตียงสา มีฝีมือเพลงง้าวและฝีมือการยิงเกาฑัณฑ์เป็นเยี่ยม เคยทำศึกรบกับกวนอูและพ่ายแพ้จนเสียเมืองเตียงสา ภายหลังได้ยอมสวามิภักดิ์ต่อเล่าปี่หลังจากเล่าปี่ ขงเบ้งและกวนอูมาเชิญฮองตงด้วยตนเอง ฮองตงมีความดีความชอบในการทำศึกสงครามหลายต่อหลายครั้งเช่น สังหารแฮหัวเอี๋ยน เป็นต้น
การแต่งตั้ง

ความเก่งกาจในเชิงยุทธ์ของห้าทหารเสือแห่งจ๊กก๊ก เป็นที่เลื่องลือกล่าวขานไปทั่วทั้งแผ่นดิน กวนอูนั้นมีฝีมือเชิงยุทธ์ที่เก่งกาจ สังหารฮัวหยง ทหารเอกของตั๋งโต๊ะ ปราบงันเหลียงและบุนทิว สองทหารเอกของอ้วนเสี้ยว ฝ่าห้าด่านสังหารหกขุนพลของโจโฉในระหว่างออกติดตามค้นหาเล่าปี่ เตียวหุยชำนาญการใช้ทวน มีฝีมือการรบที่เก่งกาจ เตียวหุยเคยตวาดกองกำลังทหารของโจโฉที่ติดตามเล่าปี่จนตกตะลึงไม่กล้าเข้ารบ และเพียงแค่ยืนถือทวนสกัดอยู่บริเวณต้นสะพานเตียงปันเกี้ยวก็ทำให้กองกำลังทหารของโจโฉเกิดความเกรงกลัว ไม่กล้าติดตามขบวนอพยพของเล่าปี่
จูล่งภายหลังจากกองซุนจ้านเสียชีวิต ได้ออกติดตามเล่าปี่เพื่อสวามิภักดิ์ ร่วมทำศึกสงครามหลายต่อหลายครั้งตั้งแต่วัยหนุ่มจนถึงวัยชรา สร้างวีรกรรมจนกลายเป็นที่เลื่องลือกล่าวขานในการบุกทะลวงกองกำลังทหารสิบหมื่นของโจโฉเพียงลำพัง เพื่อออกติดตามค้นหาและช่วยเหลือครอบครัวของเล่าปี่ในศึกสะพานเตียงปันเกี้ยว รวมทั้งแย่งชิงอาเต๊าจากซุนฮูหยินในคราวที่ซุนฮูหยินหนีกลับกังตั๋ง ม้าเฉียวเคยรบกับโจโฉจนทำให้โจโฉต้องถอดเกราะ ตัดหนวดหนีตายปะปนไปกับทหารเลวเพื่อหลบหนีเอาตัวรอด ฮองตงนั้นถึงแม้จะแก่ชราแต่ฝีมือในเชิงยุทธ์จัดอยู่ในชั้นเยี่ยมยอด และเพื่อเป็นการยกย่องและให้เกียรติแก่ขุนศึกแห่งจ๊กก๊ก พระเจ้าเล่าปี่จึงแต่งตั้งให้กวนอู เตียวหุย จูล่ง ม้าเฉียวและฮองตง ดำรงตำแหน่งทหารเสือประจำพระองค์
การทำศึกสงคราม

แต่ถึงแม้ห้าทหารเสือจะมีฝีมือในเชิงยุทธ์ที่เก่งกาจ แต่ก็พลาดพลั้งเสียทีแก่ศัตรูจนถึงแก่ความตายเกือบทั้งสิ้น โดยกวนอูเป็นหนึ่งในห้าทหารเสือที่พลาดพลั้งเสียทีแก่ลกซุนและลิบองเป็นรายแรกจนเสียเมืองเกงจิ๋ว ถูกจับตัวได้ที่เขาเจาสันและถูกประหารชีวิตด้วยอายุ 59 ปี กลายเป็นชนวนความแค้นแก่เตียวหุย ที่รบเร้าทวงคำสาบานในสวนท้อแก่เล่าปี่ ให้นำกำลังทหารบุกโจมตีง่อก๊กเพื่อเป็นการล้างแค้นแก่กวนอูโดยไม่ฟังคำทัดทานของขงเบ้ง จนเป็นเหตุให้เตียวหุยเสียชีวิตเป็นรายที่สองตามกวนอูด้วยอายุเพียง 54 ปี
ฮองตงเป็นทหารเสือรายที่สามของพระเจ้าเล่าปี่ที่เสียชีวิตในศึกสงคราม การรบและทำศึกครั้งสุดท้ายของฮองตงคือการติดตามพระเจ้าเล่าปี่ไปทำศึกสงครามกับซุนกวน ภายหลังถูกทหารของพัวเจี้ยงลอบยิงเกาฑัณฑ์ถูกที่ซอกคอเสียชีวิตที่เมืองอิเหลงด้วยอายุ 70 ปี หลังจากฮองตงเสียชีวิต ม้าเฉียวและจูล่งได้ร่วมทำศึกสงครามร่วมกับขงเบ้งหลายต่อหลายครั้ง ในการนำกำลังทหารลงใต้เพื่อทำศึกปราบเบ้งเฮ็กซึ่งเป็นใหญ่ในแดนใต้ ม้าเฉียวเป็นทหารเสือรายที่สี่ที่เสียชีวิตในระหว่างทำศึกสงครามด้วยวัย 47 ปี นับเป็นรายที่สี่ของห้าทหารเสือแห่งพระเจ้าเล่าปี่ที่เสียชีวิตก่อนวัยอันควร
จูล่งเป็นหนึ่งในห้าทหารเสือที่เสียชีวิตเป็นรายสุดท้าย โดยแตกต่างจากสี่ทหารเสือคือกวนอู เตียวหุย ฮองตงและม้าเฉียว ที่เสียชีวิตจากการทำศึกสงคราม จูล่งนับเป็นทหารเสือแห่งพระเจ้าเล่าปี่เต็มตัว ร่วมทำศึกสงครามเคียงบ่าเคียงไหล่ตั้งแต่วัยหนุ่มจนชรา และเสียชีวิตด้วยความสงบด้วยวัย 61 ปีบนเตียงนอนของตนเอง
ดูเพิ่ม

กวนอู
เตียวหุย
จูล่ง
ม้าเฉียว
ฮองตง
| ด ค กห้าทหารเสือแห่งจ๊กก๊ก |
| --- | --- |
 กวนอู  เตียวหุย  เตียวจูล่ง  ฮองตง  ม้าเฉียว 
| ด ค กสามก๊ก (ค> ศ. 220–280) |
| --- | --- |
 วุยก๊ก  จ๊กก๊ก  ง่อก๊ก
บูร์ซา

| บูร์ซา |
| --- | --- |
เมือง
อนุสาวรีย์อาทาทืร์คหน้าศาลากลางจังหวัดบูร์ซา
บูร์ซาที่ตั้งเมืองบูร์ซาในประเทศตุรกี
พิกัด: 40°11′N 29°04′E﻿ / ﻿40.183°N 29.067°E﻿ / 40.183; 29.067
ประเทศ:  ตุรกี
ภูมิภาค: มาร์มะรา
จังหวัด: บูร์ซา
ตั้งถิ่นฐาน: 202 ปีก่อนคริสต์ศักราช
พื้นที่
 • City: 1,036 ตร.กม. (400 ตร.ไมล์)
ความสูง: 100 เมตร (300 ฟุต)
ประชากร (2011)
 • ความหนาแน่น: 1,508.52 คน/ตร.กม. (3,907.0 คน/ตร.ไมล์)
 • รวมปริมณฑล: 1,948,744 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 1600
รหัสพื้นที่: (+90) 224
ป้ายทะเบียนรถยนต์: 16
เว็บไซต์: www.bursa.bel.tr
| บูร์ซาและจูมาลือคือซึค : กำเนิดแห่งจักรวรรดิออตโตมัน * |
| --- | --- |
  แหล่งมรดกโลกโดยยูเนสโก
หมู่อาคารมูราดิเยในบูร์ซา
พิกัด: 40°11′27.7″N 29°02′47.6″E﻿ / ﻿40.191028°N 29.046556°E﻿ / 40.191028; 29.046556
ประเทศ:  ตุรกี
ภูมิภาค **: เอเชียและแปซิฟิก
ประเภท: มรดกทางวัฒนธรรม
เกณฑ์พิจารณา: (i), (ii), (iv), (vi)
อ้างอิง: 1452
ประวัติการขึ้นทะเบียน
ขึ้นทะเบียน: 2014 (คณะกรรมการสมัยที่ 38)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
บูร์ซา (ตุรกี: Bursa) เป็นเมืองทางตะวันตกเฉียงเหนือของประเทศตุรกี ห่างจากชายฝั่งทะเลมาร์มะราไปทางทิศตะวันออกเฉียงใต้ 21 กิโลเมตร เป็นเมืองที่มีประชากรมากเป็นอันดับที่ 4 ของประเทศ มีประชากร 1,704,441 คน และเขตมหานครมีประชากร 1,948,744 คน เจริญรุ่งเรืองมากในสมัยจักรวรรดิโรมันและจักรวรรดิไบแซนไทน์ เป็นเมืองหลวงของจักรวรรดิออตโตมันระหว่าง ค.ศ. 1326–1365
ปรมหังสะ โยคานันทะ

| ปรมหังสะ โยคานันทะ |
| --- | --- |

เกิด: มุกุนทะ ลาล โฆษ 5 มกราคม ค.ศ. 1893(1893-01-05) โครัขปุร บริติชราช (ปัจจุบันอยู่ในรัฐอุตตรประเทศ ประเทศอินเดีย
เสียชีวิต: 7 มีนาคม ค.ศ. 1952(1952-03-07) (59 ปี) ลอสแอนเจลิส รัฐแคลิฟอร์เนีย สหรัฐ
สาเหตุเสียชีวิต: มหาสมาธิ 
สัญชาติ: ชาวอินเดียและชาวอเมริกัน
ศิษย์เก่า: มหาวิทยาลัยกัลกัตตา (ศศ.บ.)
ผลงานเด่น: อัตชีวประวัติของโยคี

สำนัก: อไทฺวตเวทานตะ
 ได้รับอิทธิพลจาก ยุกเตศวร คิริ 
ศาสนา: ศาสนาฮินดู
 
ลายมือชื่อ

ปรมหังสะ โยคานันทะ (สันสกฤต: परमहंसः योगानन्दः) เป็นคุรุโยคีชาวอินเดีย ผู้สืบทอดกริยาโยคะจากสวามียุกเตศวร คิริ และได้รับมอบหมายจากคุรุให้เผยแพร่วิชานั้นสู่โลกตะวันตก เพื่อแสดงเอกภาพระหว่างศาสนาตะวันออกและตะวันตก และรักษาดุลยภาพระหว่างความก้าวหน้าทางวัตถุในโลกตะวันตกกับวิถีธรรมแบบอินเดีย จนได้รับยกย่องเป็น "บิดาแห่งโยคะในโลกตะวันตก"
ในปี ค.ศ. 1946 โยคานันทะเผยแพร่หนังสือ อัตชีวประวัติของโยคี ซึ่งประสบความสำเร็จอย่างมากทั้งด้านยอดจำหน่ายและคำวิจารณ์ ได้รับยกย่องว่าเป็น "หนังสือที่เปลี่ยนชีวิตผู้คนหลายล้านคน"
ปฏิบัติการอะนูบิส

ปฏิบัติการอะนูบิส (สเปน: operación Anubis; กาตาลา: operació Anubis) เป็นปฏิบัติการของทหารและตำรวจเพื่อต่อต้านการลงประชามติเอกราชกาตาลุญญาซึ่งมีความพยายามจัดขึ้นในวันอาทิตย์ที่ 1 ตุลาคม พ.ศ. 2560 ผลที่ตามมาของปฏิบัติการและสถานการณ์ทางการเมืองที่เกี่ยวข้องในกาตาลุญญาได้ถูกระบุว่าเป็น วิกฤตการณ์กาตาลุญญา ภายในสถานการณ์ที่ใหญ่กว่าซึ่งเรียกกันว่า วิกฤตการณ์รัฐธรรมนูญสเปน พ.ศ. 2560
หน่วยพิทักษ์พลเรือน (Guardia Civil) ซึ่งเป็นกำลังสารวัตรทหาร (gendarmerie) ของสเปนเริ่มปฏิบัติการเมื่อวันพุธที่ 20 กันยายน พ.ศ. 2560 ตามคำสั่งของศาลชั้นต้นหมายเลข 13 แห่งบาร์เซโลนา ที่ทำการส่วนราชการต่าง ๆ ของทบวงการปกครองกาตาลุญญาถูกตรวจค้น มีผู้ถูกจับกุม 14 คนซึ่งรวมถึงตำแหน่งเจ้าหน้าที่ระดับสูง เจ้าหน้าที่ปกครอง และประธานบริหารบริษัทซึ่งมีส่วนเกี่ยวข้องในการเตรียมจัดการลงประชามติ ในเวลาเดียวกัน โรงพิมพ์หลายแห่งก็ถูกตรวจค้นเพื่อหาบัตรออกเสียงและหีบบัตรออกเสียง
หลังจากการจู่โจมดังกล่าว ผู้คนออกมารวมตัวกันทันทีในบริเวณที่ทำการส่วนราชการต่าง ๆ ของแคว้นเพื่อสนับสนุนเจ้าหน้าที่ที่ถูกจับกุมและประท้วงการบุกค้น ในเช้าวันเดียวกัน ฌอร์ดี ซันเช็ซ อี ปิกัญญ็อล ประธานสมัชชาแห่งชาติกาตาลุญญาซึ่งเป็นองค์การที่สนับสนุนเอกราช เรียกร้องให้มี "การต่อต้านอย่างสันติ" ต่อการปฏิบัติงานของเจ้าหน้าที่ตำรวจ และเมื่อถึงวันศุกร์ที่ 22 กันยายน ผู้คนเริ่มรวมกลุ่มกันและปักหลักชุมนุมนอกอาคารต่าง ๆ ของสเปน
การ์ลัส ปุดจ์ดาโมน ประธานทบวงการปกครองกาตาลุญญา กล่าวหาสเปนว่าละเมิดสิทธิมนุษยชนขั้นพื้นฐานและระบุว่าการลงประชามติจะเกิดขึ้นไม่ว่าอย่างไรก็ตาม ในขณะที่มาเรียโน ราฆอย นายกรัฐมนตรีสเปน ระบุว่าการลงประชามติถูกประกาศว่าไม่ชอบด้วยกฎหมายและสั่งเคลื่อนย้ายกำลังพลเพิ่มเติมเข้าไปในกาตาลุญญา คาดกันว่ามีเจ้าหน้าที่ตำรวจและทหารถึง 16,000 นาย กระจายอยู่ตามเมืองต่าง ๆ ของกาตาลุญญาในวันที่ 1 ตุลาคม
บรันคีตซา มีฮายลอวิช

บรันคีตซา มีฮายลอวิช (เซอร์เบีย: Бранкица Михајловић; 13 เมษายน ค.ศ. 1991 –) เป็นนักวอลเลย์บอลหญิงชาวเซอร์เบีย เล่นในตำแหน่งตัวตีด้านนอกให้กับ เจที มาร์เวลลัส ในวี.ลีก ดิวิชัน 1 และทีมชาติเซอร์เบีย
ประวัติ

บรันคีตซา มีฮายลอวิช เกิดที่เมืองเบิร์ชคอ สาธารณรัฐสังคมนิยมบอสเนียและเฮอร์เซโกวีนา สหพันธ์สาธารณรัฐสังคมนิยมยูโกสลาเวีย (ปัจจุบันคือสาธารณรัฐเซิร์ปสกา) เธอเริ่มเล่นวอลเลย์บอลตั้งแต่ปีใน ค.ศ. 2006 โดยเล่นให้กับสโมสรในเมืองเบิร์ชคอ และเธอยังได้รับเลือกเป็นตัวแทนของทีมชาติบอสเนียและเฮอร์เซโกวีนาในการแข่งขันระดับนานาชาติ
เธอได้รับสัญชาติเซอร์เบียตั้งแต่ปี ค.ศ. 2012 และได้ตัวแทนของทีมชาติเซอร์เบียในการแข่งขันวอลเลย์บอลเวิลด์กรังด์ปรีซ์ 2012 และกีฬาโอลิมปิกฤดูร้อน 2012 ที่ลอนดอน
ในปี ค.ศ. 2013 เธอได้เข้าแข่งขันวอลเลย์บอลเวิลด์กรังด์ปรีซ์ 2013 และเธอได้เป็นผู้มีส่วนสำคัญในการพาทีมชาติเซอร์เบียเข้ารับรางวัลเหรียญทองแดง และเธอยังได้รับรางวัลตัวตบหัวเสายอดเยี่ยม
สังกัดสโมสร

เยดินสต์วอเบิร์ชคอ (2006–2009)
โวเลโรซือริช (2009–2011)
ซูว็อนฮุนไดเอ็นจิเนียริงแอนด์คอนสตรัคชันฮิลล์สเตท (2009–2011)
แอร์เซกาน (2012–2013)
รีอูจีฌาเนย์รูโวเลย์กลูบี (2013–2014)
โวเลโรซือริช (2014)
ฮิซามิตสึสปริงส์ (2014–2015)
เฟแนร์บาห์แชกรุนดิก (2015–2016)
เทียนจินบริดจสโตน (2016–2017)
เจที มาร์เวลลัส (2017–ปัจจุบัน)
แหล่งข้อมูลอื่น

FIVB Profile
บีบี เรจา

| บีบี เรจา |
| --- | --- |
บีบี เรจา ในปี 2019
ข้อมูลพื้นฐาน
ชื่อเกิด: เบลตา เรจา
เกิด:  (1989-08-30) 30 สิงหาคม ค.ศ. 1989 (35 ปี) บรุกลิน นครนิวยอร์ก สหรัฐ
แนวเพลง: ป็อป
อาชีพ: นักร้อง นักแต่งเพลง
เครื่องดนตรี: เสียงร้อง
ช่วงปี: 2010–ปัจจุบัน
ค่ายเพลง: วอร์เนอร์ ดีซีดีทู ไอส์แลนด์เดฟแจม เฟิสต์แอคเซส

เว็บไซต์: beberexha.com 

 
เบลตา "บีบี" เรจา (แอลเบเนีย: Bleta "Bebe" Rexha, เสียงอ่านภาษาแอลเบเนีย: [ˈblɛta ˈɾɛdʒa]; เกิด 30 สิงหาคม ค.ศ. 1989) เป็นนักร้องและนักแต่งเพลงชาวอเมริกัน หลังจากเซ็นสัญญากับวอร์เนอร์เรเคิดส์ในปี 2013 เธอได้เครดิตเป็นผู้แต่งเพลง "เดอะมอนสเตอร์" ของเอ็มมิเน็ม เพลงนี้ได้ขึ้นถึงอันดับหนึ่งบนบิลบอร์ด ฮอต 100 รวมทั้งได้รับรางวัลแกรมมี สาขาการร่วมงานเพลงร้องหรือแร็ปยอดเยี่ยม และยังมีส่วนร่วมในการเขียนเพลงให้กับชายนี, เซลีนา โกเมซ และนิก โจนาส เรจาเปิดตัวครั้งแรกด้วยการออกอีพีชื่อ ไอโดนต์วอนนาโกรว์อัพ ในเดือนพฤษภาคม 2015 ซิงเกิลแรกคือ "ไอแคนต์สต็อปดริงกิงอะเบาต์ยู" ประสบความสำเร็จปานกลาง
เรจาออกอีพีตามมาอีกสองชุดในปี 2017 ออลยัวร์ฟอล์ต: พาร์ต. 1 และ ออลยัวร์ฟอล์ต: พาร์ต. 2 ซิงเกิล "ไอกอตยู" และ "เดอะเวย์ไออาร์ (แดนซ์วิธซัมบอดี)" ประสบความสำเร็จปานกลางเช่นเดียวกัน ต่อมาเธอประสบความสำเร็จด้วยการเป็นนักร้องรับเชิญในซิงเกิล "เฮย์มามา" กับเดวิด เกตตา, นิกกี มินาจ และแอโฟรแจ็ก, "มี, มายเซลฟ์แอนด์ไอ" กับจี-อีซี, "อินเดอะเนมออฟเลิฟ" กับมาร์ติน แกร์ริกซ์ และ "มีนทูบี" กับฟลอริดาจอร์เจียไลน์ กลายเป็นเพลงที่ได้รับความนิยมสูงสุดเพลงหนึ่งในปี 2017 และขึ้นสูงสุดอันดับสองบนบิลบอร์ด ฮอต 100 เรจาเปิดตัวสตูดิโออัลบั้มแรกชื่อ เอกซ์เพ็กเทชันส์ ในเดือนมิถุนายน 2018 อัลบั้มนี้ขึ้นอันดับสิบสาม บนบิลบอร์ด 200 และซิงเกิลนำ "ไอม์อะเมสส์" ประสบความสำเร็จอย่างดีและทำให้เธอถูกเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และสาขาขับร้องเพลงคู่หรือกลุ่มคันทรียอดเยี่ยม เรจาออกอัลบั้มชุดที่สองชื่อ บัตเตอร์มิสเทกส์ ในปี 2021
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ศิลปิน:  รางวัลแกรมมี  มิวสิกเบรนซ์
ธงชาติอาเซอร์ไบจาน

| --- | --- |


การใช้: ธงชาติ ensign
สัดส่วนธง: 1:2
ประกาศใช้: 5 กุมภาพันธ์ พ.ศ. 2534 (เริ่มใช้ครั้งแรกในระหว่างปี พ.ศ. 2461 - 2463)
ลักษณะ: ธงสามแถบแนวนอนพื้นสีฟ้า-สีแดง-สีเขียว  กลางแถบสีแดงมีรูปจันเสี้ยวและดาวแปดแฉกสีขาว
 


การใช้: ธงนาวี
สัดส่วนธง: 1:2
ประกาศใช้: 5 กุมภาพันธ์ พ.ศ. 2534
ลักษณะ: ธงพื้นขาวมีขอบตอนล่างเป็นระลอกคลื่น ตอนบนมีรูปจันทร์เสี้ยวและดาวสีแดงกับรูปสมอเรือสีฟ้า
 
ธงชาติอาเซอร์ไบจาน (อาเซอร์ไบจาน: Azərbaycan bayrağı) เป็นธงสามสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งตามแนวนอนเป็นสามแถบ แต่ละแถบซึ่งมีความกว้างเท่ากันมีสีฟ้า สีแดง และสีเขียว ตามลำดับจากบนลงล่าง กลางแถบสีแดงมีรูปจันทร์เสี้ยวและดาวแปดแฉกสีขาว ธงดังกล่าวนี้เริ่มใช้ครั้งแรกในระหว่างปี พ.ศ. 2461 - พ.ศ. 2463 โดยรูปจันทร์เสี้ยวและดาวในธงนั้นมีขนาดใหญ่กว่าที่ใช้ในปัจจุบันและอยู่ค่อนมาทางด้านคันธง ภายหลังเมื่อประเทศนี้ได้รับเอกราชจากสหภาพโซเวียตแล้ว จึงได้ประกาศใช้ธงนี้ใหม่อีกครั้งเมื่อวันที่  5 กุมภาพันธ์ พ.ศ. 2534 ดังลักษณะที่ปรากฏในปัจจุบัน
ความหมาย

ความหมายของสัญลักษณ์ในธงชาติอาเซอร์ไบจานมีดังนี้
ดาวแปดแฉก หมายถึงชาวเติร์กสาขาต่างๆ รวม 8 สาขา ได้แก่ ชาวอาเซอร์ไบจาน ชาวเติร์กอานาโตเลีย(ตุรกี) ชาวชากาไต (หรือชาวอุซเบกและชาวอุยกูร์) ชาวตาตาร์ ชาวคิปชัก (ชาวคาซัค,ชาวคีร์กีซและชาวบัชกีร์) ชาวเซลจุก และชาวตุรโกมัน(เติร์กเมน)
สีฟ้า หมายถึงชาวเติร์กในอาเซอร์ไบจาน
สีเขียว หมายถึงศาสนาอิสลาม
สีแดง  หมายถึงความก้าวหน้าและการก้าวไปสู่ความเป็นยุโรป
ประวัติ > สมัยก่อนการปกครองของสหภาพโซเวียต

ธงซึ่งเป็นต้นแบบของธงชาติอาเซอร์ไบจานในทุกวันนี้ปรากฏขึ้นครั้งแรกในช่วงฤดูใบไม้ผลิของปี พ.ศ. 2460 ซึ่งเป็นช่วงเวลาที่จักรวรรดิรัสเซียใกล้จะล่มสลาย ลักษณะของธงดังกล่าวนั้นมีพื้นเป็นแถบแนวนอนสีฟ้า-แดง-เขียว อย่างธงชาติในทุกวันนี้ แต่รูปจันทร์เสี้ยวและดาวนั้นจะอยู่ที่ตำแหน่งค่อนมาทางด้านคันธงและมีขนาดใหญ่กว่าที่ใช้ในปัจจุบันมาก ผู้ที่ออกแบบธงนี้คือกวีชาวอาเซอร์ไบจานชื่อ อาลี เบย์ ฮุสเซน ซาเด (Ali Bey Hussein Zade) ต่อมาในเดือนมีนาคม พ.ศ. 2461 อาเซอร์ไบจานได้ประกาศเอกราชจากรัสเซียอย่างเป็นทางการโดยใช้ชื่อประเทศว่าสาธารณรัฐประชาธิปไตยอาเซอร์ไบจาน  และได้รับเอาธงดังกล่าวใช้เป็นธงชาติ  หลังจากนั้นก็ได้มีการจัดตั้งสหพันธรัฐทรานส์คอเคเชียขึ้นโดยมีอาเซอร์ไบจาน อาร์มีเนีย และจอร์เจียเป็นประเทศสมาชิกในวันที่ 22 เมษายน ของปีนั้น แต่สหพันธรัฐดังกล่าวก็ได้ล้มเลิกไปในเดือนถัดมา ในระยะนั้น อาเซอร์ไบจานจึงใช้ธงของสหพันธรัฐนั้นควบคู่กับธงชาติของตัวเองด้วย ซึ่งมีลักษณะเป็นธงสามสีสามแถบแนวนอน พื้นสีเหลือง-ดำ-แดง
ขณะเดียวกันสหภาพโซเวียตก็ได้มีการจัดตั้งคอมมูนแบบโซเวียตขึ้นที่กรุงบากู ซึ่งคอมมูนดังกล่าวมีอายุอยู่ไม่นานนัก คอมมูนนี้ใช้ธงแดงมีอักษรซีริลลิกสีเหลืองบอกนามคอมมูนของตนเองเป็นสัญลักษณ์  ต่อมาหลังจากคอมมูนโซเวียตบากูล่มสลายลงไม่กี่สัปดาห์ ก็ได้มีการสถาปนารัฐเผด็จการแคสเปียนกลางขึ้นในวันที่ 14 สิงหาคม พ.ศ. 2461 ภายใต้การสนับสนุนของสหราชอาณาจักร แต่รัฐดังกล่าวก็ล่มสลายลงภายในเวลาเพียงเดือนเดียว ธงของรัฐเผด็จการนี้ใช้ธงพื้นสีฟ้ามีแถบแนวนอนสีแดงพาดตรงกลางเป็นสัญลักษณ์
หลังจากนั้นตุรกีก็ได้ฉวยโอกาสเข้ายึดครองอาเซอร์ไบจานที่ตกอยู่ในสภาพยุ่งเหยิงในเดือนกันยายน พ.ศ. 2461 แต่ก็ได้ล่าถอยกลับไปในเดือนพฤศจิกายนของปีเดียวกัน โดยมีสหราชอาณาจักรเข้ามาปกครองแทน อย่างไรก็ตามสาธารณรัฐประชาธิปไตยอาเซอร์ไบจานก็ยังดำรงอยู่มาจนถึงเดือนเมษายน พ.ศ. 2463 จึงได้ล่มสลายลงจากการรุกรานของสหภาพโซเวียต
สาธารณรัฐประชาธิปไตยอาเซอร์ไบจาน
พ.ศ. 2461
สหพันธรัฐทรานส์คอเคเชีย 
(รัฐอายุสั้น)
เม.ย. - พ.ค. 2461
รัฐเผด็จการแคสเปียนกลาง 
(รัฐอายุสั้น)
ส.ค. - ก.ย. 2461
ประวัติ > สมัยภายใต้การปกครองของสหภาพโซเวียต

เมื่ออาเซอร์ไบจานตกเป็นส่วนหนึ่งของสหภาพโซเวียตภายใต้ชื่อสาธารณรัฐสังคมนิยมโซเวียตอาเซอร์ไบจานแล้ว ธงแดงรูปแบบต่างๆ ของสหภาพโซเวียตก็ได้มีการนำมาใช้เป็นธงชาติของอาเซอร์ไบจานในยุคนี้  ธงแดงของอาเซอร์ไบจานแบบแรกสุดมีขึ้นในปี พ.ศ. 2463 ลักษณะเป็นธงสีแดงมีรูปจันทร์เสี้ยวและดาวสีเหลืองที่มุมธงบนด้านคันธง  ต่อมาในปี พ.ศ. 2464 จึงเปลี่ยนธงใหม่เป็นธงแดงมีอักษรซีริลลิกย่อนามประเทศว่า ACCP (เทียบอักษรโรมันคือ SSRA) ปรากฏที่มุมธงบนด้านคันธง เท่าที่ปรากฏบันทึกนั้น ธงในช่วงนี้มีอยู่ 2 รูปแบบ แบบหนึ่งนั้นมีอักษรซีริลลิกดังกล่าวบนช่องสี่เหลี่ยมสีเขียว ส่วนอีกแบบหนึ่งไม่มี
ต่อมาใน พ.ศ. 2465 สหภาพโซเวียตได้จัดการปกครองให้ อาเซอร์ไบจาน จอร์เจีย และอาร์มีเนียรวมเข้าเป็นสหพันธรัฐชื่อ สหพันธ์สาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงใช้ธงของสหพันธรัฐดังกล่าวเป็นสัญลักษณ์ร่วมกับจอร์เจีย และอาร์มีเนียจนถึง พ.ศ. 2480 ได้มีการยุบสหพันธรัฐสาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงเป็นสาธารณรัฐปกครองตนเองของสหภาพโซเวียตอีกครั้ง ครั้งนี้ธงชาติมีลักษณะเป็นธงแดงมีอักษรโรมันย่อนามประเทศว่า AzSSR ภายใต้รูปค้อนเคียว ต่อมาในปี พ.ศ. 2482 จึงมีการแก้ไขอักษรย่อนามประเทศให้เป็นอักษรซีริลลิกข้อความ АзССР
การเปลี่ยนแปลงธงชาติสาธารณรัฐสังคมนิยมโซเวียตอาเซอร์ไบจานมีขึ้นครั้งสุดท้ายในวันที่ 7 ตุลาคม พ.ศ. 2495 โดยธงดังกล่าวนี้ออกแบบโดยช่างเขียนชื่อ K.M.A. Kjazimzade ลักษณะเป็นธงแดงรูปค้อนเคียวและดาวแดงอย่างธงชาติสหภาพโซเวียต แต่ที่ตอนล่างของธงนั้นเป็นแถบแนวนอนสีน้ำเงินกว้างประมาณ 1 ใน 4 ของความกว้างธง แถบดังกล่าวนี้หมายถึงทะเลสาบแคสเปียนและชาวเติร์กในอาเซอร์ไบจาน ส่วนที่ด้านหลังธงนั้นมีลักษณะคล้ายกับธงด้านหน้า แต่ไม่มีรูปค้อนเคียวและดาวแดง ธงนี้ได้ใช้มาจนถึงการล่มสลายของสหภาพโซเวียตในปี พ.ศ. 2434 จึงได้เปลี่ยนมาใช้ธงชาติแบบปัจจุบัน
สาธารณรัฐสังคมนิยมโซเวียตอาเซอร์ไบจาน
พ.ศ. 2463 - 2464
สาธารณรัฐสังคมนิยมโซเวียตอาเซอร์ไบจาน
พ.ศ. 2464 - 2465
สาธารณรัฐสังคมนิยมโซเวียตอาเซอร์ไบจาน (อีกแบบหนึ่ง)
พ.ศ. 2464 - 2465
สหพันธ์สาธารณรัฐสังคมนิยมโซเวียตทรานส์คอเคเชีย
พ.ศ. 2465 - 2482
สาธารณรัฐสังคมนิยมโซเวียตอาเซอร์ไบจาน
พ.ศ. 2480 - 2482
สาธารณรัฐสังคมนิยมโซเวียตอาเซอร์ไบจาน
พ.ศ. 2482 - 2495
สาธารณรัฐสังคมนิยมโซเวียตอาเซอร์ไบจาน
พ.ศ. 2495 - 2534
ดูเพิ่ม

ธงในประเทศอาเซอร์ไบจาน
ธงชาติสาธารณรัฐสังคมนิยมโซเวียตอาเซอร์ไบจาน
เพลงชาติสาธารณรัฐอาเซอร์ไบจาน
แหล่งข้อมูลอื่น

ธงชาติอาเซอร์ไบจาน ที่ Flags of the World (อังกฤษ)
ธงชาติอาเซอร์ไบจาน - Vexillographia
แม่แบบ:สัญลักษณ์ของประเทศอาร์เซอร์ไบจาน
| ด ค กธงชาติของประเทศและธงของดินแดนในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  จอร์เจียย  จอร์แดน  จีน  ญี่ปุ่น  ซาอุดีอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไน  บังกลาเทศ  บาห์เรน  ปากีสถาน  ปาเลสไตน์  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซียย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาเซอร์ไบจานย  อาร์มีเนีย  อินเดีย  อินโดนีเซีย  อิรัก  อิสราเอล  อิหร่าน  อุซเบกิสถาน  โอมาน 
ดินแดน:  ฮ่องกง  ชัมมูและกัศมีร์  เคอร์ดิสถาน  มาเก๊า  นากอร์โน-คาราบัคย  ไต้หวัน  สาธารณรัฐตุรกีแห่งไซปรัสเหนือ  อับฮาเซีย  เซาท์ออสซีเชีย 
องค์กรกีฬา:  ซีเกมส์  อาเซียนพาราเกมส์  สภาโอลิมปิกแห่งเอเชีย  สหพันธ์กีฬาเฟสปิก 
(ย) อาจจัดให้อยู่ในทวีปยุโรป
| ด ค กธงชาติของประเทศและดินแดนในทวีปยุโรป |
| --- | --- |
ประเทศ:  กรีซ  โครเอเชีย  จอร์เจีย1  เช็กเกีย  ซานมารีโน  เซอร์เบีย  ไซปรัส1  เดนมาร์ก  ตุรกี1  นครรัฐวาติกัน  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  ออสเตรีย  อันดอร์รา  อาเซอร์ไบจาน1  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  ทรานส์นีสเตรีย  คอซอวอ  อับฮาเซีย  นากอร์โน-คาราบัค  นอร์เทิร์นไซปรัส  เซาท์ออสซีเชีย 
องค์กรระหว่างประเทศ:  สหภาพยุโรป 
1. มีพื้นที่ทั้งในทวีปยุโรปและในทวีปเอเชีย
แบบธงชาติอาเซอร์ไบจาน
บูดอ

ปราสาทบูดอ
บูดอ (ฮังการี: Buda) หรือ โอเฟิน (เยอรมัน: Ofen) เป็นพื้นที่ด้านตะวันตกของกรุงบูดาเปสต์ (บูดอเปชต์) ซึ่งเป็นเมืองหลวงของประเทศฮังการี ตั้งอยู่บนฝั่งตะวันตกของแม่น้ำดานูบ ชื่อเมืองตั้งตามเบลดาประมุขชาวฮั่นที่มีเป็นภาษาฮังการีว่า "บูดอ" โรมันตั้งชื่อเมืองนี้ว่า "อากวินกุม" (Aquincum)
บูดอมีเนื้อที่หนึ่งในสามของบูดาเปสต์ที่เป็นบริเวณที่เป็นป่าโปร่งและเนิน และมักจะเป็นบริเวณที่มีความเป็นอยู่ดีกว่าทางฝั่งตะวันออกแต่ก็ขึ้นอยู่กับบริเวณ สิ่งก่อสร้างที่สำคัญที่สุดที่เห็นได้เด่นชัดคือปราสาทบูดอบนเนินซิทาเดลลา (Citadella)
ดูเพิ่ม

บูดาเปสต์
บูร์จอัลบาบัส

บูร์จอัลบาบัส (ตุรกี: Burj Al Babas) เป็นโครงการพัฒนาที่อยู่อาศัยใกล้กับเมืองมูดูร์นู ประเทศตุรกี บ้านในโครงการได้รับการออกแบบเป็นคฤหาสน์ขนาดเล็ก
การก่อสร้างเริ่มขึ้นใน พ.ศ. 2557 การพัฒนาประสบความสำเร็จในช่วงแรก แต่สุดท้ายยอดขายไม่ถึงเป้าหมาย ทำให้บริษัทของผู้พัฒนาล้มละลาย ราคาน้ำมันตกต่ำและความไร้เสถียรภาพในตุรกีถูกอ้างถึงว่าเป็นสาเหตุที่ทำให้ยอดขายไม่ดี ณ เดือนมกราคม พ.ศ. 2562 บ้านจำนวน 587 หลัง จากที่วางแผนไว้จำนวน 732 หลัง เริ่มสร้างแต่ยังไม่แล้วเสร็จ
ในวัฒนธรรมร่วมสมัย

บูร์จอัลบาบัสเป็นสถานที่ถ่ายทำมิวสิกวิดีโอของเพลง "ลูสคอนโทรล" โดยเมดูซา, เบ็กกี ฮิลล์ และกูดบอยส์ใน พ.ศ. 2562